Document ID: /roh_data/filtered/Billingualer_Corpus_interleaved-de-rm.jsonl.gz/1460

This is a text translated from German to Rumantsch Grischun.
Neue Jugendanwältin und neue Untersuchungsrichterin

Die Jugendanwaltschaft des Kantons Graubünden wird personell verstärkt. Regierungsrätin Barbara Janom Steiner, Vorsteherin des Departementes für Justiz, Sicherheit und Gesundheit, hat lic.iur. Bettina Ott Guyan, geboren 1967, von Fideris und Winterthur, zur neuen Jugendanwältin gewählt. Bettina Ott Guyan ist seit 1997 als Untersuchungsrichterin bei der Staatsanwaltschaft Graubünden in Chur tätig. Sie tritt ihre neue Stelle am 1. Oktober 2008 an.

Als Nachfolgerin von Bettina Ott Guyan wurde lic.iur. Corina Collenberg, geboren 1977, von Lumbrein, wohnhaft in Chur, gewählt. Corina Collenberg besuchte an der Klosterschule in Disentis das Gymnasium und absolvierte nach der Matura an den Universitäten von Zürich und Lausanne das Studium der Rechtswissenschaften. Im Jahr 2006 erlangte sie das Anwaltspatent. Seit Februar 2005 ist Corina Collenberg als Untersuchungsrichterin bei der Staatsanwaltschaft St. Gallen, Untersuchungsamt Uznach, tätig. Sie tritt ihre Stelle ebenfalls am 1. Oktober 2008 an.

Auskunftsperson:

- Renato Fontana, Erster Staatsanwalt, Tel. 081 257 25 51

Gremium: Departement für Justiz, Sicherheit und Gesundheit

Quelle: dt Departement für Justiz, Sicherheit und Gesundheit

Data: 17.07.2008

Ina nova procuratura per giuvenils ed ina nova inquisitura

La procura per giuvenils dal chantun Grischun rinforza il persunal. La cussegliera guvernativa Barbara Janom Steiner, scheffa dal departament da giustia, segirezza e sanadad ha tschernì lic.iur. Bettina Ott Guyan, naschida 1967, da Fideris e da Winterthur, sco nova procuratura per giuvenils. Bettina Ott Guyan lavura dapi 1997 sco inquisitura tar la procura publica dal Grischun a Cuira. Ella cumenza sia nova plazza il 1. d'october 2008.

Sco successura da Bettina Ott Guyan è vegnida tschernida lic.iur. Corina Collenberg, naschida 1977, da Lumbrein, domiciliada a Cuira. Corina Collenberg ha frequentà il gimnasi a la scola claustrala da Mustér. Suenter la matura ha ella absolvì il studi da giurisprudenza a las universitads da Turitg e da Losanna. L'onn 2006 ha ella fatg la patenta d'advocata. Dapi il favrer 2005 lavura Corina Collenberg sco inquisitura tar la procura publica da Son Gagl, uffizi d'inquisiziun ad Uznach. Ella cumenza sia plazza medemamain il 1. d'october 2008.

Persuna che dat infurmaziuns:

- Renato Fontana, emprim procuratur public, tel. 081 257 25 51

Gremi: departament da giustia, segirezza e sanadad

Funtauna: rg departament da giustia, segirezza e sanadad

Data: 17.07.2008